1.

32004 R 0883: Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (SL L 166, 30.4.2004., str. 1), kako je izmijenjena u SL L 200, 7.6.2004., str 1 i SL L 204, 4.8.2007., str. 30., kako je izmijenjena; — 32009 R 0988: Uredba (EZ) br. 988/2009 Europskog parlamenta i Vijeća od 16. rujna 2009. (SL L 284, 30.10.2009., str. 43.). Odredbe Uredbe (EZ) br. 883/2004, u smislu ovog Sporazuma, prilagođene su kako slijedi: (a) članku 87. stavku 10. dodaje se sljedeći podstavak: ‚U pogledu Lihtenštajna, odredbe iz druge rečenice članka 65. stavka 2. i članka 65. stavka 3. primjenjuju se najkasnije od 1. svibnja 2012.’; (b) u Prilog I.(I) dodaje se sljedeće: ‚ISLAND Predujmi davanja za uzdržavanje u skladu sa Zakonom o socijalnoj sigurnosti br. 100/2007. LIHTENŠTAJN Predujmovi davanja za uzdržavanje u skladu sa Zakonom o dodjeli predujmova davanja za uzdržavanje od 21. lipnja 1989., kako je izmijenjen. NORVEŠKA Isplata predujma za uzdržavanje djece u skladus Zakonom o isplati predujma za uzdržavanje djece od 17. veljače 1989. br. 2.’; (c) u Prilog I(II) dodaje se sljedeće: ‚ISLAND Jednokratna pomoć namijenjena olakšavanju snošenja troškova međunarodnog usvojenja prema Zakonu o usvajanju djece br. 152/2006. NORVEŠKA Jednokratna pomoć koja se isplaćuje prilikom rođenja djeteta u skladu sa Zakonom o nacionalnom osiguranju Jednokratna pomoć koja se isplaćuje prilikom usvajanja djeteta u skladu sa Zakonom o nacionalnom osiguranju.’; (d) u Prilog II. dodaje se sljedeće: ‚ISLAND–DANSKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta). ISLAND–FINSKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta). ISLAND–ŠVEDSKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta). ISLAND–NORVEŠKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta). NORVEŠKA–DANSKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta). NORVEŠKA–FINSKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta). NORVEŠKA–ŠVEDSKA Članak 7. Nordijske konvencije o socijalnoj sigurnosti od 18. kolovoza 2003. (koji se odnosi na pokriće dodatnih putnih troškova u slučaju bolesti tijekom boravka u drugoj nordijskoj zemlji zbog povećanja troška povratka u zemlju boravišta).’; (e) u Prilog III. dodaje se sljedeće: ‚ISLAND NORVEŠKA’; (f) u Prilog IV. dodaje se sljedeće: ‚ISLAND LIHTENŠTAJN’; (g) u Prilog VIII. dio 1. dodaje se sljedeće: ‚ISLAND Svi zahtjevi iz osnovnog sustava za starosne mirovine i sustav definiranih davanja za državne službenike. LIHTENŠTAJN Svi zahtjevi za starosne, obiteljske i invalidske mirovine iz zakonskog mirovinskog sustava kao i starosne, obiteljske i invalidske mirovine iz sustava mirovinskog osiguranja u sklopu poduzeća sve dok propisi o odgovarajućem mirovinskom fondu ne sadrže odredbe u vezi sa smanjenjem. NORVEŠKA Svi zahtjevi za starosne mirovine, osim mirovina spomenutih u Prilogu IX.’; (h) u Prilog VIII. dio 2. dodaje se sljedeće: ‚ISLAND Sustav starosnih mirovina za zaposlene LIHTENŠTAJN Starosne, obiteljske i invalidske mirovine iz sustava mirovinskog osiguranja u sklopu poduzeća.’; (i) u Prilog IX(I) dodaje se sljedeće: ‚ISLAND Dječja mirovina u skladu sa Zakonom o socijalnoj sigurnosti br. 100/2007 i dječja mirovina u skladu sa Zakonom o obveznom mirovinskom osiguranju i aktivnostima mirovinskih fondova br. 129/1997.’; (j) u Prilog IX.(II) dodaje se sljedeće: ‚ISLAND Invalidska mirivina u obliku osnovne mirovine, dodatka na mirovinu i dodatku na mirovinu ovisno o dobi umirovljenika prema Zakonu o socijalnoj sigurnosti br. 100/2007. Invalidska mirovina prema Zakonu o obveznom mirovinskom osiguranju i aktivnostima mirovinskih fondova br. 129/1997. NORVEŠKA Norveška invalidska mirovina, također i kad se pretvara u starosnu mirovinu prilikom ulaska u dob za umirovljenje, i sve mirovine (obiteljske i starosne mirovine) koje se temelje na mirovinskim prihodima preminule osobe.’; (k) u Prilog X. dodaje se sljedeće: ‚LIHTENŠTAJN (a) doplatci za slijepe osobe (Zakon o dodjeli doplatcima za majčinstvo od 25. studenog 1981., kako je izmijenjen); (b) doplatci za majčinstvo (Zakon o dodjeli doplatcima za majčinstvo od 25. studenog 1981., kako je izmijenjen); (c) dodatna davanja za starosno osiguranje, osiguranje nadživjelih članova obitelji i invalidsko osiguranje (Zakon o starosnom osiguranju, osiguranju nadživjelih članova obitelji i invalidskom osiguranju od 10. prosinca 1965., kako je izmijenjen). NORVEŠKA (a) Državne mirovine Zajamčena minimalna dopunska mirovina za osobe rođene s invalidnošću ili kod kojih je invalidnost nastala u ranoj dobi prema Zakonu o nacionalnom osiguranju. (b) Posebna davanja u skladu sa Zakonom od 29. travnja 2005. br. 21 o dodatnim doplatcima za osobe s kratkotrajnim boravkom u Norveškoj.’; (l) u Prilog XI. dodaje se sljedeće: ‚ISLAND 1. (a) Neovisno o odredbama članka 6., osobe koje nisu imale plaćeno zaposlenje u jednoj ili više država članica EZ ili država EFTA-e imaju pravo na islandsku socijalnu mirovinu samo ako imaju ili su prethodno imale stalno boravište na Islandu barem 3 godine, podložno dobnim granicama propisanim islandskim zakonodavstvom. (b) Prethodno spomenute odredbe ne primjenjuju se na pravo na islandsku socijalnu mirovinu za članove obitelji osoba koje imaju ili su imale plaćeno zaposlenje na Islandu niti na studente ili članove njihovih obitelji. 2. Ako se radni odnos ili samostalna djelatnost prekine na Islandu, a nepredviđeni slučaj se dogodi tijekom zaposlenja ili obavljanja samostalne djelatnosti u drugoj državi na koju se primjenjuje ova Uredba i ako invalidska mirovina sustava socijalne sigurnosti te sustava dopunske mirovine (mirovinski fondovi) više ne uključuje razdoblje između nepredviđenog slučaja i dobi za umirovljenje (buduće razdoblje), u vezi sa zahtjevima u pogledu budućeg razdoblja uzimaju se u obzir razdoblja osiguranja u skladu sa zakonodavstvom druge države, na koju se ova Uredba primjenjuje, kao da su to razdoblja osiguranja na Islandu. LIHTENŠTAJN 1. Obvezno osiguranje prema sustavu zdravstvenog osiguranja Lihtenštajna za davanja u naravi (Krankenpflegeversicherung) i moguće iznimke: (a) zakonske odredbe Lihtenštajna kojima se propisuje obvezno zdravstveno osiguranje za davanja u naravi primjenjuje se na sljedeće osobe koje nemaju boravište u Lihtenštajnu: i. osobe koje podliježu zakonskim odredbama Lihtenštajna prema glavi II. Uredbe; ii. osobe za koje će Lihtenštajn snositi troškove davanja u skladu s člancima 24., 25. i 26. Uredbe; iii. osobe koje primaju davanja Lihtenštajna za nezaposlenost; iv. članovi obitelji osoba iz točaka i. i iii. ili zaposlene osobe ili samostalnog djelatnika s boravištem u Lihtenštajnu koji je osiguran u skladu sa sustavom zdravstvenog osiguranja Lihtenštajna; v. članovi obitelji osoba iz točke ii. ili zaposlene osobe ili umirovljenika s boravištem u Lihtenštajnu koji je osiguran u skladu sa sustavom zdravstvenog osiguranja Lihtenštajna. Članovima obitelji se smatraju one osobe koje su definirane kao članovi obitelji prema zakonodavstvu države boravišta; (b) osobe iz točke (a) mogu, na zahtjev, biti izuzete iz obveznog osiguranja za davanja u naravi ako i sve dok imaju boravište u Austriji i mogu dokazati da su prihvatljivi za pokrivanje u slučaju bolesti iz zakonskog ili istovrsnog zdravstvenog osiguranja. Izuzeće se ne može opozvati osim u slučaju promjene poslodavca. Ovaj zahtjev i. mora biti podnesen u roku od 3 mjeseca od datuma kada obaveza zaključenja osiguranja u Lihtenštajnu stupa na snagu; ako se, u opravdanim slučajevima, zahtjev podnese nakon tog roka, izuzeće stupa na snagu od početka postojanja obveze zaključivanja osiguranja. Osobe koje su već osigurane u Austriji u vrijeme stupanja na snagu Uredbe u EGP-u smatraju se izuzetima od obveznog osiguranja Lihtenštajna za davanja u naravi; ii. primjenjuje se na sve članove obitelji koji borave u istoj državi. 2. Osobe koje rade, ali nemaju boravište u Lihtenštajnu i imaju zakonsko ili istovrsno osiguranje u svojoj državi boravišta u skladu s točkom 1.(b), kao i njihovi članovi obitelji, koriste pogodnosti iz odredaba članka 19. Uredbe tijekom svoga boravka u Lihtenštajnu. 3. Za potrebe primjene članaka 18., 19., 20. i 27. Uredbe u Lihtenštajnu, nadležni osiguravatelj snosi sve fakturirane troškove. 4. Ako osoba koja podliježe zakonskim odredbama Lihtenštajna na temelju glave II. Uredbe, u primjeni članka 1.(b), podliježe za potrebe zdravstvenog osiguranja zakonskim odredbama druge države koju obuhvaća ovaj Sporazum, troškovi tih davanja u naravi za ozljede koje se nisu dogodile na radu dijele se ravnomjerno između lihtenštajnskog osiguravatelja protiv ozljeda na radu i ozljeda koje se nisu dogodile na radu te profesionalnih bolesti i nadležne institucije zdravstvenog osiguranja ako u oba tijela postoji pravo na davanja u naravi. Lihtenštajnski osiguravatelj protiv ozljeda na radu i ozljeda koje se nisu dogodile na radu te profesionalnih bolesti snosi sve troškove u slučaju ozljede na radu, ozljede na putu za posao ili profesionalnih bolesti, čak i ako postoji pravo na davanja od tijela zdravstvenog osiguranja u zemlji boravka. NORVEŠKA 1. Prijelazne odredbe norveškog zakonodavstva koje bi dovele do skraćivanja razdoblja osiguranja koje se zahtijeva za punu dopunsku mirovinu za osobe rođene prije 1937. primjenjive su na osobe koje su obuhvaćene ovom Uredbom pod uvjetom da imaju boravište u Norveškoj ili se bave plaćenim zanimanjem kao zaposlene osobe ili samostalni djelatnici u Norveškoj, za toliki broj godina nakon njihovog šesnaestog rođendana a prije 1. siječnja 1967. koliko se zahtijeva. Zahtijeva se 1 godina za svaku godinu između godine rođenja osobe i 1937. 2. Osobi osiguranoj na temelju Zakona o nacionalnom osiguranju koja se skrbi o potrebitoj starijoj, invalidnoj ili bolesnoj osobidodjeljuju se, u skladu s propisanim uvjetima, mirovinski bodovi za takva razdoblja. Slično, i ne dovodeći u pitanje članak 44. Uredbe (EZ) br. 987/2009, osobi koja skrbi o maloj djeci dodjeljuju se mirovinski bodovi dok boravi u drugoj državi na koju se primjenjuje ova Uredba, pod uvjetom da je osoba u pitanju na roditeljskom dopustu u skladu s norveškim zakonom o radu. 3. (a) Neovisno o odredbama članka 6., osobe koje nisu imale plaćeno zaposlenje u jednoj ili više država članica EZ ili država EFTA-e imaju pravo na norvešku socijalnu mirovinu samo ako imaju ili su prethodno imale stalno boravište u Norveškoj barem 3 godine, podložno dobnim granicama propisanim norveškim zakonodavstvom. (b) Prethodno spomenute odredbe ne primjenjuju se na pravo na norvešku socijalnu mirovinu za članove obitelji osoba koje imaju ili su imale plaćeno zaposlenje u Norveškoj niti na studente ili članove njihovih obitelji.’ NAČINI SUDJELOVANJA DRŽAVA EFTA-e U ADMINISTRATIVNOJ KOMISIJI ZA KOORDINACIJU SUSTAVA SOCIJALNE SIGURNOSTI I U TEHNIČKOJ KOMISIJI ZA OBRADU PODATAKA I U REVIZIJSKOM ODBORU, OBOJE PRI ADMINISTRATIVNOJ KOMISIJI, U SKLADU S ČLANKOM 101. SPORAZUMA: Island, Lihtenštajn i Norveška može svaka poslati predstavnika, u svojstvu savjetnika (promatrača), na sastanke Administrativne komisije za koordinaciju sustava socijalne sigurnosti, pri Europskoj komisiji, i na sastanke Tehničke komisije za obradu podataka i Revizijskog odbora, oboje pri Administrativnoj komisiji.